ไฟแนนเชียลไดเจสต์
KMC ขายหุ้นเพิ่มทุนไม่หมด
4 ต.ค. 2555

KMC ขายหุ้นเพิ่มทุนไม่หมด
บริษัท กฤษดามหานคร (KMC) เปิดเผยถึงการขายหุ้นเพิ่มทุนจำนวน 2,000 ล้านหุ้น ในราคาหุ้นละ 0.33 บาท ปรากฏว่าขายไม่หมด คงเหลือจำนวน 850 ล้านหุ้น โดยนายอนุสรณ์ ดิษคุ้ม ซื้อจำนวน 155 ล้านหุ้น และนายปัญญา สุวิมลธีระบุตร ซื้อ 165 ล้านหุ้น ได้รับเงินสุทธิ 105.60 ล้านบาท 
BLAND วิ่งแรงหลังปฏิเสธข่าวเพิ่มทุน
นายอนันต์ กาญจนพาสน์ ประธานกรรมการ บริษัท บางกอกแลนด์ (BLAND) ชี้แจงกรณีที่มีข่าวการเพิ่มทุนของบริษัท กระจายไปในหมู่นักลงทุนว่า ปัจจุบันบริษัทไม่มีแผนการเพิ่มทุนแต่อย่างใด ซึ่งภายหลังบริษัทปฏิเสธข่าวในช่วงบ่ายวันที่ 3 ต.ค. 2555 ส่งผลให้ราคาดีดขึ้นอย่างรวดเร็วและปิดที่จุดสูงสุดของวันที่ระดับ 1.36 บาท บวก 0.12 บาท หรือ 9.68% มูลค่าซื้อขายหนาแน่นถึง 1,828 ล้านบาท 
VTE ซิลลิงบริษัทลูกเป็นตัวแทนขายถ่านหิน
บริษัท วินเทจ วิศวกรรม (VTE) เปิดเผยว่า บริษัทย่อยได้รับการแต่งตั้งเป็นตัวแทนจำหน่ายถ่านหิน ของบริษัท PT.Sunhub Mining International (SMI) ประเทศอินโดนีเซีย เป็นเวลา 60 เดือน ส่งผลให้ราคาหุ้นปรับตัวขึ้นชนเพดานสูงสุด 30% (ซิลลิง) สนิทที่ 4.34 บาท